钦定古今图书集成/明伦汇编/氏族典/第159卷 > 《廖用贤尚友录》 > 韩延寿
## 钦定古今图书集成/明伦汇编/氏族典/第159卷 > 《廖用贤尚友录》 > 韩延寿

按《汉书韩延寿传》：“延寿，字长公，燕人，徙杜陵，少为郡
文学。父义，为燕郎中，剌王谋逆，谏死，魏相以文学对
策，以为宜显赏其子，以示天下，因擢延寿为谏大夫。
迁淮阳太守，治甚有名。徙颍川。颍川多豪彊，难治。赵
广汉构吏民令相告讦，以为聪明，延寿欲更改之，教
以礼让，定嫁娶丧祭仪品，略依古礼，令文学诸生为”
吏民行礼，百姓遵用其教。数年，徙东郡太守。上礼义，
好古，教化所至，聘贤士，广谋议，纳谏争，表孝弟，修治
学宫，春秋乡社，都试讲武，接下吏恩甚厚。或欺负之
者，延寿痛自刻责：“岂其负之，何至于此！”吏闻，自伤悔，
至自刺死。入守左冯翊，满岁称职为真，恩信周遍二
十四县，吏民不忍欺。萧望之为御史大夫闻延寿在
东郡放散官钱千馀万因问之延寿即案望之在冯
翊时廪牺官钱放散百馀万望之自奏职在总领为
延寿所拘持天子恶之竟坐弃市吏民数千人送至
渭城老小扶车争奉酒炙百姓莫不流涕。